Cuneiform Tablet Kt n/k 1464 (Belleten 57 44f.)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ú-ṣú-ur-ša-IŠTAR qí-bí-ma um-ma ú-ṣú-pí-iš-ku-ma i-nu-mì a-na-kam ta-ta-al-ku 5 me-at 60 ma-na URUDU ú 8 TÚG.ḪI.A qá-at-kà É kà-ri-im na-dá-tí iš-tù ta-ta-al-ku 1 TÚG.TA qá-tám i-dí-ú-ma qá-at-kà a-dí-ma 40 ma-na URUDU al-pu-ut-kà a-ḫa-ma 1 ma-na.TA KÙ.BABBAR qá-tám i-dí-ú-ma qá-at-kà a-dí-ma 3 me-at URUDU i-na ab-na-tí-ni i-na wa-ṣa-a URUDU i-na sú-ḫu-pì-im ta-la-qé É kà-ri-im al-pu-ut-kà ni-kà-sú i-ší-ṣí-ú-ma 19 me-at 20 ma-na.TA URUDU da-tum ik-šu-ud 40 ma-na.TA a-na TÚG-tí-šu-nu i-na ni-kà-sí iš-ku-nu mì-šu ša ki-a-ma té-er-ta-kà lá i-lá-kà-ni le-e ma-tum sà-ḫi-at ki-ma iš-li-mu ú-ṣí-am a-ma-kam e-kà i-na ṣé-er ṣú-ùḫ-ri-im li-li-ik